Gemeenskapsgroep in Bishop Lavis beroof | Netwerk24
Deur Warda Meyer 24 Januarie 2020 19:23
Lucinda Beukes, Blac se kantooradministrateur, sê hulle was Vrydag nie op kantoor nie en die inbraak was tussen 10:00 en 11:00.
Die tafel waar een van die gesteelde rekenaars gestaan het Foto: Verskaf
“Ons kan nie verstaan ??hoe niemand iets gesien het nie. Dit het gebeur terwyl daar veiligheidsmense was op die Bishop Lavis-sportterrein, waar die kantore is. Daar is ook geen teken dat iemand probeer inbreek het nie. Die hele voorval is ’n raaisel,” het sy gesê.
Drie rekenaars, wat al die organisasie se rekords bevat, is gesteel. Boonop word gesondheidstoerusting vermis wat gebruik word om mense wat aan die program deelneem, se bloeddruk te meet.
Die Blac-kantore waar daar Vrydag ingebreek is.Foto: Verskaf
Die organisasie het inwoners se hulp gevra om die gesteelde items op te spoor.
“Ons doen ’n beroep op die gemeenskap om die goedere terug te kry of waar moontlik rekenaars te skenk. Al ons rekenaars is aan Blac geskenk,” het Beukes gesê.
Sy sê hulle is almal vrywilligers wat sonder betaling werk om die gemeenskap op te hef.
“Ons kan nie verstaan hoe die mense van ons kan steel, terwyl ons hulle onbaatsugtig bystaan met die maatskaplike kwessies in ons gebied nie.”
Mense met inligting oor die voorval kan Lucinda Beukes by 084 727 8451 kontak of Amanda Davids op 082 731 0301 bel.
Meer oor: Bishop Lavis Action Community (Blac) | Bishop Lavis | Diewe | Kantore | Beroof | Rekenaars | Gemeenskapsgroep